11. Kvalitetsstandard - Ældre og Sundhed 2021 efter høring (Åben)
Tidl. politisk behandling
Forventet sagsgang
SS-U, høring, SS-U, ØK, BY
Lovgrundlag
Bekendtgørelse om kvalitetsstandarder for hjemmehjælp, 
rehabiliteringsforløb og træning efter serviceloven §§ 83, 
83a og 86
SAGENS INDHOLD
Social- og Sundhedsudvalget skal i denne sag tage stilling til forslag om revideret kvalitetsstandard for 
ældre- og sundhedsområdet 2021 efter høring hos Ældrerådet og Handicaprådet.
”Kvalitetsstandard – Ældre og Sundhed 2021” beskriver det serviceniveau, som Byrådet fastlægger for 
indsatsen til borgere på ældre- og sundhedsområdet. Beskrivelsen af indholdet, omfanget og udførelsen af 
de kommunale ydelser skal sikre sammenhæng mellem serviceniveau, de afsatte ressourcer, afgørelserne 
og leveringen af hjælpen.
Byrådet skal hvert år behandle en kvalitetsstandard for personlig pleje, praktisk hjælp, madservice, 
rehabiliteringsforløb samt kommunal genoptræning og vedligeholdelsestræning til borgerne. I [adresse] 
Kommune indeholder kvalitetsstandarden, ud over de lovpligtige områder, også ydelser som aflastning, 
sygepleje, aktivitetstilbud, forebyggende hjemmebesøg, omsorgstandpleje, hjælpemidler, plejeboliger og 
kørselsordninger til læge og speciallæge. Den seneste kvalitetsstandard for ældre- og sundhedsområdet 
blev godkendt af Byrådet 25. februar 2020. 
VURDERING
Social og Sundhed har vurderet, at der er behov for en større gennemskrivning og revidering af 
kvalitetsstandarden, så den i højere grad henvender sig til borgerne. Det betyder, at kvalitetsstandarden 
sprogligt er omformuleret, så der skrives mere direkte til borgeren bl.a. ved at anvende ”du-form”. Som 
eksempel kan nævnes: ”Du skal være hjemme ved levering af hjælpen”.
Ud over gennemskrivningen kan følgende ændringer i kvalitetsstandarden fremhæves:

Der foretages ikke længere opfølgning på kvalitetsmålene i kvalitetsstandarden. Opfølgningen på 
måltallene findes i den årlige brugertilfredshedsundersøgelse, som Byrådet præsenteres for en gang 
årligt. Endvidere præsenteres Social- og Sundhedsudvalget løbende for opfølgning på måltallene. Det 
betyder, at kvalitetsmålene er udgået af kvalitetsstandarden.

Byrådet besluttede med budgetaftalen for 2021-24 en omlægning til smør-selv-madpakker til ældre 
hjemmeboende borgere. Smør-selv-madpakker tilbydes de borgere, der ikke selv kan deltage i 
madlavningen. Hidtil har plejepersonalet anrettet frokosten af det brød og pålæg, som borgeren selv 
har indkøbt. Med en smør-selv-madpakke modtager borgeren brød, pålæg og pynt fra Favrskov Mad. 
Det betyder, at der i afsnit 3.3.2. Støtte til mad og måltider er tilføjet denne mulighed.

Byrådet besluttede med budgetaftalen for 2021-24 at nedlægge aftenåbning i daghjemstilbuddet til 
demente, da der ikke var stor efterspørgsel til dette tilbud. Derfor blev det besluttet at nedlægge 
Byråd
15-12-2020 19:00
Sagsnr. MOD-2020-00105
DokID: 
Sagsbehandler: Sys Carlsen 
Josefine Henriksen (tinj)
aftenåbningen og i stedet udvide tilbuddet i dagtimerne med 12 ekstra daghjemspladser. Således er 
tilbuddet om aftenåbning udgået af kvalitetsstandarden.

Social og Sundhed vurderer, at der er behov for en præcisering af sagsbehandlingstiden. Flere af 
sagsbehandlingstiderne er oplyst i ”dage”. Det er uklart om der er tale om hverdage eller kalenderdage. 
Det er nu præciseret, om det er hverdage eller kalenderdage.

Hjælpen til borgerne ydes som udgangspunkt ud fra princippet om hjælp til selvhjælp, og derfor 
fremhæves brug af teknologiske løsninger som fx medicindosering og besøg via skærm.

Det fremgår tydeligere, hvem borgerne skal henvende sig til ved behov for hjælp. Der oplyses 
telefonnummer og træffetid for Visitationen, sygeplejeklinikkerne og Kvik-service. Sidstnævnte er et 
tilbud om hurtig sagsbehandling af mindre hjælpemidler, vejledning i brug af hjælpemidler samt mindre 
reparationer af hjælpemidler.
De foreslåede ændringer er markeret med rødt i vedlagte bilag.
Social og Sundhed har sendt kvalitetsstandarden i høring hos Ældrerådet og Handicaprådet. 
Høringssvarene er vedlagt som bilag.
Handicaprådet konstaterer med tilfredshed, at kvalitetsstandarden i revideret udgave er formuleret, så den 
er lettere at forstå og dermed mere anvendelig for målgruppen.
Ældrerådet udtrykker tilfredshed med, at der er blevet lyttet til tidligere anbefalinger om en mere klar 
kommunikation i Kvalitetsstandarden, hvor målgruppen er blevet tydelig, og sproget er blevet tilrettet. 
Ældrerådet har derudover følgende konkrete kommentarer:
Punkt 2.2.2 Sagsbehandlingstider
Ældrerådet opfordrer til, at der bruges samme angivelse af dage, fx kalenderdage, når der opgøres 
sagsbehandlingsfrister, der er under en uges varighed. Social og Sundhed anerkender, at dette ville øge 
overskueligheden i kvalitetsstandarden. Når der generelt anvendes hverdage, gøres det for at give 
borgeren den mest præcise angivelse af, hvornår der kan forventes svar i sagen. Her er hverdage mest 
retvisende, da det er på disse dage, at sagsbehandlingen i administrationen foregår. Derudover er 
hverdage også den enhed, der anvendes i kommunens fagsystemer for at monitorere overholdelse af 
fristerne. Når der i kvalitetsstandarden anvendes kalenderdage på træningsområdet skyldes det, at det er 
fastsat i lovgivningen.
Punkt 2.5 ”Hjælp os med at hjælpe dig”
Ældrerådet anbefaler, at afsnittet omformuleres. De påpeger, at der ikke i rygepolitikken er omtalt, at 
borgerne ikke må ryge i egen bolig, når kommunalt ansatte er tilstede. Social og Sundhed anerkender, at 
det ikke direkte fremgår i Favrskov Kommunes rygepolitik, at borgerne ikke må ryge i eget hjem, når 
medarbejdere er tilstede. I rygepolitikken står, at medarbejdere ikke ufrivilligt må udsættes for passiv 
rygning. Social og Sundhed foreslår følgende formulering: I henhold til Favrskov Kommunes rygepolitik, må 
medarbejdere ikke ufrivilligt udsættes for passiv rygning. Det betyder derfor, at der ikke må ryges i 
borgernes hjem, når medarbejderne er tilstede.
 
Punkt 3.5.2 Aktivitet
Ældrerådet foreslår, at prisfastsættelsen på 15 kr. pr. tur fjernes. Social og Sundhed bemærker, at budgettet 
til befordring på aktivitetsområdet er baseret på en egenbetaling på 15 kr. pr. kørsel. Egenbetalingen i 2019 
udgjorde samlet ca. 130.000 kr., og er således et betydeligt bidrag i forhold til at opretholde ordningen. Det 
bemærkes, at egenbetalingen ikke dækker de samlede udgifter forbundet med kørselsordningen.
Punkt 3.9 Forebyggende hjemmebesøg
Ældrerådet påpeger, at ændringerne om, hvem der kan modtage forebyggende hjemmebesøg, virker 
uklare. Social og Sundhed har ændret kriterierne for, hvem der kan modtage besøg i henhold til 
lovgivningen og vurderer, at det fremgår tydeligt, hvornår man har krav på et forebyggende hjemmebesøg.
Ældrerådets forslag til sproglige korrektioner er rettet til.
ØKONOMI
”Kvalitetsstandard – Ældre og Sundhed 2021” er udarbejdet med baggrund i den nuværende økonomiske 
ramme.
INDDRAGELSE
Repræsentanter fra Ældrerådet har været inddraget i de sproglige formuleringer i kvalitetsstandarden med 
henblik på en tydeliggørelse af evt. fagudtryk og begreber.
Sagen har været i høring hos Ældrerådet og Handicaprådet. 
INDSTILLING
Direktøren for Social og Sundhed indstiller til Byrådet:
1.
At forslag til ”Kvalitetsstandard – Ældre og Sundhed 2021” godkendes.
BESLUTNING
Social- og Sundhedsudvalget, 1. december 2020:
Fraværende: Inger Nørgaard
Indstilles godkendt
Økonomiudvalget, 8. december 2020:
Fraværende: Ingen
Indstilles godkendt. 
Byrådet, 15. december 2020:
Fraværende: Ingen
Godkendt. 
Bilag
1.
Kvalitetsstandard Ældre og Sundhed - endelig udgave  (1186267)
2.
Kvalitetsstandard Ældre og Sundhed 2021 - med ændringer (4612)
3.
Høringssvar fra Handicaprådet (1185791)
4.
Høringssvar fra Ældrerådet (957742)
